«2008 թ.-ին, երբ ձկնարդյունաբերությունը մեր երկրում արդյունաբերության գերակա ճյուղ հայտարարվեց, սկսեցին գերշահագործել ստորերկրյա ջրային պաշարները։ Հարյուրավոր հորատանցքեր հորատվեցին, եւ ջուրը վերցրին հիմնականում ստորերկրյա ուժեղ ճնշումային ջրերից, որոնք հիդրավլիկական սերտ կապի մեջ են Արարարտյան դաշտի սահմաններում դուրս եկող վերընթաց քաղցրահամ ջրերի աղբյուրների հետ։ Երբ Արարատյան դաշտում մինչեւ 15 մ իջեցրին ուժեղ ճնշումային ջրերի հիպսոմետրիկ մակարդակը, դրանք ազդեցին աղբյուրների ելքերի վրա եւ սկսեցին հասցնել ցամաքացման եզրին: Այդ աղբյուրներն էին սնում Սեւջուր գետը, Այղր լիճը»,- ասում է հիդրոերկրաբան, տեխնիկական գիտությունների թեկնածու Ժորա Աչոյանը։